OŠ Višnjevac

GLAZBENA KULTURA

Alma Mance, učitelj mentor

Šk. god. 2021./2022.

**ELEMENTI PRAĆENJA I VREDNOVANJA UČENIKA U 5. RAZREDU OSNOVNE ŠKOLE – PREDMET GLAZBENA KULTURA**

*Sastavnica praćenja:* ***A. Slušanje i poznavanje glazbe***

**OŠ GK A.5.1. Učenik poznaje određeni broj skladbi**

Razrada ishoda: kroz provedbu višekratnog slušanja upoznaje i pamti određeni broj kraćih skladbi (cjelovite, stavci i ulomci) imenuje ih i prepoznaje skladatelje. U mogućnosti je odrediti izvođače, izvođačke sastave i pojedine glazbeno – izražajne sastavnice određene ciljanim zadatcima, koji prate tijek skladbe (metar/doba, melodija i njeno kretanje, tempo, izvođači i vrstu izvedbe).

**Načini i postupci vrednovanja učenika:** formativno i sumativno tijekom godine, usmena, kraća pisana provjera( 2 puta godišnje, po polugodištu) – 15 min.

**Odličan:** - pozorno prati tijek slušanja glazbenog djela, samostalno i ustrajno rješava zadatke uz slušanje, zapamćuje dijelove skladbe, prepoznaje skladbe i imenuje skladatelja. Detaljno opisuje vlastiti doživljaj glazbenog djela (odlomka). Slušno prepoznaje 8-10 ponuđenih skladbi.

**Vrlo dobar:** - uz malu pomoć i poticaj učitelja, obavlja sve što se prethodno odnosilo na odličnu ocjenu. Samostalno prepoznaje od 6-8 skladbi – slušno.

**Dobar:** uz veliku pomoć, prepoznaje 4-6 skladbi, ali pri iznošenju detalja o slušanoj skladbi nije siguran ili čini česte pogreške.

**Dovoljan:** otežano, uz stalnu kontrolu i poticaj učitelja, učenik ne uspijeva prepoznati skladbe u cijelosti, niti je u mogućnosti imenovati skladatelja. Razina poznavanja skladbi je na razini osnovnog. Jedva slušno prepoznaje 3 ponuđene skladbe.

**Nedovoljan:** uopće ne prepoznaje zadane skladbe, niti skladatelje. Ni uz poticaj učitelja ne pokazuje interes za rad, odbija suradnju i ometa rad učitelja.

**OŠ GK A.5.2. Učenik razlikuje pjevačke glasove te opaža njihovu izvedbenu ulogu**

Razrada ishoda: Slušno razlikuje vrste pjevačkih glasova i opaža razlike među njima. Razlikuje ih prema osnovnim karakteristikama (boja, jačina, vrsta i opseg). Opaža njihovu izvedbenu ulogu u glazbenim primjerima (solo, mali pjevački sastav, zbor). U mogućnosti je svrstati pjevačke glasove u određene kategorije u poznatim i nepoznatim glazbenim primjerima.

**Načini i postupci vrednovanja:** formativno i sumativno tijekom godine, usmena/pisana, individualna i skupna provjera, skupni ili istraživački rad

**Odličan:** - samostalno, slušno prepoznaje i određuje vrste pjevačkih glasova,(m/ž/d) uz njihove osnovne karakteristike (vrsta, boja, jačina i opseg). Samovoljno istražuje i proširuje dodatna znanja o pjevačkim glasovima, uključuje se u izradu postera ili istraživačkog rada na nastavi. U slušnim primjerima opaža izvedbene uloge pjevačkih glasova, navodi i razlikuje vrste zborova i malih vokalnih sastava. Navodi i razlikuje i podvrste pjevačkih glasova (sopran, mezzosopran, alt, tenor, bariton, bas, kontratenor, koloraturni sopran).

**Vrlo dobar:** - uz mali poticaj učitelja, učenik prepoznaje i navodi vrste pjevačkih glasova. Međusobno razlikuje i prepoznaje pjevačke glasove i njihove osobine/kategorije.

**Dobar:** - uz veliku pomoć i poticaj učitelja učenik djelomično primjenjuje znanje o pjevačkim glasovima. Ponekad izostaju motivacija i ustrajnost u radu.

**Dovoljan:** znanje o pjevačkim glasovima i njihovim izvedbenim ulogama primjenjuje djelomično, samo na osnovi prepoznavanja, ali uz stalno prisjećanje i pomoć učitelja.

**Nedovoljan:** ne razlikuje pojmove vezane uz pjevačke glasove, ne razlikuje ih niti nakon višekratnog slušanja. Ne pokazuje interes za rad te ni uz pomoć i poticaj učitelja ne sudjeluje na nastavi. Samovoljno odbija rad.

**OŠ GK A.5.3. Učenik razlikuje gudačka i trzačka glazbala, skupinu glazbala, instrumentalne sastave i orkestre te opaža izvedbenu ulogu glazbala**

Razrada ishoda: Razlikuje zvuk i izgled gudačkih i trzačkih glazbala. Pridružuje glazbala odgovarajućoj skupini, navodeći ih. Opaža izvedbenu ulogu glazbala (solističko, komorno, orkestralno). Razlikuje instrumentalne sastave i orkestre.

**Načini i postupci vrednovanja učenika:** formativno i sumativno vrednovanje tijekom godine; usmeno, pisano, metodama razgovora/razmjene informacija u skupini ili individualno, istraživački, samostalan rad ili izradu postera

**Odličan:** učenik slušno i vizualno prepoznaje skupinu trzaćih/gudaćih glazbala, ili pojedinačno svako glazbalo iz skupine. Samostalno navodi gudaća (violina, viola, violončelo i kontrabas) i trzaća (harfa, gitara, lutnja, mandolina) glazbala, te njihove osnovne značajke (izgled, ton, osnovni dijelovi i sl.). Iz glazbenog primjera samostalno prepoznaje njihovu izvedbenu ulogu, kao i njihove međusobne zvučne razlike. Slušno i vizualno prepoznaje razlike između orkestra i komornog sastava. Svojevoljno proširuje znanje o navedenim glazbalima/skupinama, te se bavi istraživačkim radom.

**Vrlo dobar:** uz mali poticaj u radu, učenik ostvaruje navedene kriterije kao i učenik pod pojmom – odličan.

**Dobar:** uz pomoć i poticaj učitelja učenik djelomično poznaje žičana glazbala, navodi ih, ali ih povremeno ne može svrstati u određenu skupinu. Ne razlikuje izvođačke sastave u potpunosti.

**Dovoljan:** znanje o glazbalima primjenjuje djelomično, samo na osnovnoj razini prepoznavanja. Nije u mogućnosti glazbala svrstati u odgovarajuću skupinu niti ih u potpunosti nabrojiti. Detalji o glazbalima su vrlo oskudni.

**Nedovoljan:** ne razlikuje glazbala slušno, niti vizualno. Ne uspijeva ih uvrstiti u odgovarajuće skupine. Znanje o glazbalima je vrlo oskudno. Niti uz poticaj učitelja, učenik se ne nastoji motivirati u radu. Odbija rad i suradnju s učiteljem.

**OŠ GK A.5.4. Učenik temeljem slušanja glazbe razlikuje vokalnu, instrumentalnu i vokalno – instrumentalnu glazbu te različite izvođačke sastave**

Razrada ishoda: Temeljem slušanja glazbe, razlikuje vokalnu, vokalno – instrumentalnu i instrumentalnu glazbu/izvedbu te upoznaje i razlikuje vokalne, vokalno – instrumentalne i instrumentalne sastave.

**Načini i postupci vrednovanja učenika:** formativno i sumativno vrednovanje tijekom godine, usmeno, metodama razgovora/ razmjenom informacija u skupini ili individualno

**Odličan:** slušanjem glazbe, samostalno razlikuje vrste glazbenih izvedbi te vokalne, vokalno – instrumentalne i instrumentalne sastave

**Vrlo dobar:** uz malu pomoć i poticaj učitelja prepoznaje i razlikuje izvođačke sastave prema vrstama izvođača te razlikuje glazbene izvedbe.

**Dobar:** uz veliki poticaj učitelja, učenik je u mogućnosti prepoznati i razlikovati izvođačke sastave prema kategoriji.

**Dovoljan:** ni uz poticaj i pomoć učitelja, učenik ne uspijeva razlikovati vokalne, vokalno – instrumentalne i instrumentalne sastave. Motivacija i ustrajnost u radu potpuno izostaju. Učenik odbija rad.

**OŠ GK A.5.5. Učenik temeljem slušanja glazbe razlikuje glazbene oblike**

Razrada ishoda: cjelovitim/višekratnim slušanjem glazbe, razlikuje osnovne glazbene oblike – dvodijelni oblik, trodijelni oblik, strofni oblik, glazbena perioda i rečenica).

**Načini i postupci vrednovanja učenika:** formativno i sumativno vrednovanje tijekom godine, usmeno, pisano, metodama razmijene informacija, u skupini ili individualno, kroz dnevnik slušanja glazbe, aktivnim muziciranjem i definiranjem glazbenih oblika.

**Odličan:** višekratnim slušanjem, samostalno prepoznaje i razlikuje glazbene oblike. Međusobno ih uspoređuje i primjenjuje ( glazbene sheme) u nepoznatim skladbama. Međupredmetno ih povezuje (HJ/LK/MAT) – ponavljanje nekog motiva, boje ili oblika.

**Vrlo dobar:** uz mali poticaj učitelja, razlikuje i prepoznaje glazbene oblike kroz višekratno/cjelovito slušanje skladbe.

**Dobar:** čini pogreške pri određivanju i definiranju glazbenih oblika. Miješa pojmove i nije siguran u svoje tvrdnje. Znanje primjenjuje uz stalno prisjećanje i veliku pomoć učitelja.

**Dovoljan**: znanje o glazbeni oblicima primjenjuje djelomično, uz stalne pogreške. Znanje primjenjuje samo na osnovnoj razini.

**Nedovoljan:** unatoč poticaju učitelja, učenik odbija rad. Ne razlikuje glazbene oblike slušno, ustrajnost i motivacija u radu potpuno izostaju.

*Sastavnica praćenja* ***: B. Izražavanje glazbom i uz glazbu***

**OŠ GK B.5.1. Učenik sudjeluje u zajedničkoj izvedbi glazbe**

Razrada ishoda: aktivno sudjeluje u zajedničkoj izvedbi glazbe uz unaprijed zadan/ili svoj vlastiti (osmišljen) način. Usklađuje vlastitu izvedbu s izvedbama drugih učenika, pokazuje ustrajnost i koncentraciju, obogaćuje izvođenje novim izražajnim elementima te vrednuje vlastitu izvedbu, izvedbe drugih i zajedničku izvedbu.

**Načini i postupci vrednovanja učenika:** formativno i sumativno tijekom godine, grupno ili individualno

**Odličan:** pokazuje interes za sudjelovanje u zajedničkom muziciranju. Aktivno sudjeluje u zajedničkoj izvedbi, kreativno osmišlja nove izražajne elemente u glazbi i time obogaćuje izvedbu. Ima sposobnost istaknuti se kao pojedinac ili sudjelovati u skupini. Samostalno vrednuje vlastitu, ali i izvedbu ostalih u skupini. Pokazuje ustrajnost i koncentraciju tijekom skupnog muziciranja.

**Vrlo dobar:** uz poticaj učitelja sudjeluje u zajedničkoj izvedbi, usklađuje svoju izvedbu s izvedbama ostalih sudionika u skupini, vrednuje vlastitu izvedbu.

**Dobar:** uz veći poticaj učitelja spreman je sudjelovati u skupnom muziciranju. Sudjeluje bez osmišljavanja novih izražajnih elemenata u glazbi. Ponekad pokazuje manjak koncentracije i ustrajnosti pri zajedničkom muziciranju.

**Dovoljan:** spreman je sudjelovati u zajedničkom muziciranju, ali uz stalnu kontrolu i poticaj učitelja. Koncentracija i ustrajnost često izostaju.

**Nedovoljan:** odbija rad, niti uz poticaj i pomoć učitelja ne sudjeluje u zajedničkoj izvedbi. Koncentracija, motivacija, trud i ustrajnost potpuno izostaju.

***OŠ GK B.5.2. Učenik pjevanjem izvodi autorske i tradicijske pjesme iz Hrvatske ili svijeta***

Razrada ishoda: pjevanjem izvodi autorske tradicijske pjesme i Hrvatske i svijeta. Vrednuje i prihvaća pravila kulture pjevanja, upoznaje intonaciju i ritam, tekst, glazbeno-izražajne sastavnice unutar zadanog primjera.

**Načini i postupci vrednovanja učenika**: formativno i sumativno tijekom godine, usmeno, u skupini ili pojedinačno (jedino u slučajevima kada je kod djeteta unaprijed razvijena darovitost prema glazbi; razvoj osjećaja za ritam i čisto intoniranje).

**Odličan:** aktivno sudjeluje u zajedničkoj izvedbi te pri tom u potpunosti uvažava kulturu pjevanja, intonaciju i ritam, u potpunosti poznaje tekst obrađenih pjesama. Pri izvedbi, poštuje izražajne elemente (dinamika, oznake za tempo), u potpunosti ustrajno i motivirano pristupa radu.

**Vrlo dobar:** uz mali poticaj učitelja, pjeva/izvodi autorske i tradicijske pjesme iz Hrvatske i svijeta te pri tom uglavnom uvažava pravila kulture pjevanja, intonaciju i ritam. Učenik poznaje tekst zadanih pjesama.

**Dobar:** uz veliki poticaj i pomoć učitelja pjeva/izvodi autorske i tradicijske pjesme Hrvatske i svijeta te pri tome djelomično uvažava pravila kulture pjevanja. Također, djelomično poznaje tekst, intonaciju i ritam zadanih pjesama.

**Dovoljan:** nezainteresirano i bez dodatnog truda sudjeluje u izvedbama pjesama. Tekst pjesama ne poznaje u potpunosti, kao ni ritam i intonaciju. Sudjeluje isključivo uz pomoć i poticaj učitelja.

**Nedovoljan:** ne sudjeluje uopće u izvedbi, čak ni uz pomoć i poticaj učitelja. Koncentracija i motivacija potpuno izostaju. Odbija sudjelovanje u zajedničkom muziciranju.

**OŠ GK B.5.3. Učenik sviranjem i/ili pokretom izvodi umjetničku, tradicijsku, popularnu ili vlastitu glazbu. Sudjeluje u različitim glazbenim igrama i aktivnostima glazbenog stvaralaštva.**

Razrada ishoda: svira pratnju u poznatim skladbama i/ili samostalno svira kraće instrumentalne skladbe, služeći se notnim zapisom za potrebe sviranja. Izražava se pokretom uz glazbu. Sudjeluje u različitim glazbeno - edukacijskim igrama i aktivnostima glazbenog stvaralaštva. Samostalno predstavlja vlastitu izvedbu u razredu i/ili izvan njega.

**Načini i postupci vrednovanja učenika:** formativno i sumativno tijekom godine, individualno ili u skupini.

**Odličan:** uz razvijene glazbene sposobnosti svira pratnju u poznatim skladbama i/ili samostalno svira kraće instrumentalne skladbe služeći se notnim pismom za potrebe sviranja. Izražava se pokretom uz glazbu, prateći pokretom glazbeno izražajne sastavnice, izvodeći plesnu koreografiju i/ili oblikujući nove plesne strukture. Predstavlja vlastitu izvedbu u razredu i/ili izvan njega. Uspješno sudjeluje u različitim glazbeno - edukacijskim igrama i aktivnostima glazbenog stvaralaštva.

**Vrlo dobar:** uz mali poticaj učitelja, kao i veću sigurnost pri izvedbi učenik se izražava pokretom uz glazbu ili svira glazbenu pratnju u poznatim skladbama. Sudjeluje u više različitih aktivnosti glazbenog stvaralaštva.

**Dobar:** uz veći poticaj učenik prati dobe, kraće ritamske obrasce ili pratnju kraćih instrumentalnih skladbi. Uz poticaj sudjeluje u više različitih aktivnosti glazbenog stvaralaštva.

**Dovoljan:** ne uključuje se ni uz poticaj učitelja, ne zainteresirano pristupa glazbeno – edukacijskim igrama, kao i aktivnostima glazbenog stvaralaštva. Radi povremeno i izbjegava obaveze.

**Nedovoljan:** ni nakon stalnog poticaja učitelja, učenik odbija sudjelovati u planiranim aktivnostima.

*Sastavnica praćenja:* **C. Glazba u kontekstu:**

**OŠ GK C.5.2. Učenik temeljem slušanja, pjevanja i plesa/pokreta upoznaje obilježja hrvatske tradicijske glazbe užeg zavičajnog područja.**

Razrada ishoda: temeljem slušanja, pjevanja i plesa/pokreta upoznaje obilježja glazbe i drugih umjetnosti (tekst, ples/pokret, odjeća i obuća, narodni običaji, glazbala) u hrvatskoj tradicijskoj glazbi užeg zavičajnog područja (folklor).

**Načini i postupci vrednovanja učenika:** formativno tijekom godine.

Učenik opaža, opisuje, usvaja i razlikuje većinu obilježja hrvatske tradicijske glazbe užeg zavičajnog područja, sa naglaskom na glazbeni folklor (zvučno i vizualno poznavanje tradicijskih glazbala, plesova i pjesama užeg zavičajnog područja).